Evald Tang Kristensen

Evald Tang Kristensen (24. januar 1843 i Nr. Bjert ved Kolding – 9. april 1929 i Mølholm) var en dansk skolelærer og folkemindesamler.

Liv 

Hans far, Anders Kristensen, var degn og døde ganske tidligt i en alder af 34 år. Hans mor, Ane Persine Sand, giftede sig med Hans Peter Hansen Schuster.
Stedfaren var også lærer og fik embede i Øby øst for Viborg.
Fra 1852 er familien bosat i Brandstrup, her var stedfaderen degn. Opvæksten var ikke lykkelig, Evald Tang Kristensen havde ikke sin moders fortrolighed og stedfaderen styrede opdragelsen. Ønsket om en uddannelse som læge blev af økonomiske grunde ikke imødekommet. I stedet blev han straks efter sin konfirmation sendt til Lyngby ved Grenå med henblik på en uddannelse som lærer.

I 1861 dimitteredes han fra Lyngby Seminarium med karakteren "Meget duelig". Han blev herefter hjælpelærer i Husby. Efterfølgende lærer i Helstrup nær Randers. I 1864 supplerede han sin uddannelse med en tillægseksamen i musik og kirkesang. Med denne eksamen kunne han i 1866 ansættes som degn og kirkesanger i Gjellerup ved Herning.

Evald Tang Kristensen var i 1864 blevet gift med sin kusine Frederikke Duedahl. Ægteskabet varede kun kort idet Frederikke døde i barselseng tillige med barnet. I 1872 indgik han nyt ægteskab, denne gang med sin kusine Ane Margrethe Risum. 1876 flyttede parret til Fårup, og var bosat her indtil 1884 hvor Evald Tang Kristensen blev ansat ved skolen i Brandstrup.

Evald Tang Kristensen havde en datter Sigyn Kathrine Bursig Kristensen (9. sept. 1878 i Faarup - død ugift den 15. februar 1899 i Mølholm). I 1888 fik han tildelt en understøttelse fra staten, der gjorde det muligt for ham at opgive skoleembedet for at arbejde med indsamlingen af folkeminder. I mere end 50 år indsamlede han viser, eventyr, sagn, beskrivelser, historier og levnedsbeskrivelser fra omkring 6500 meddelere, hovedsageligt i de fattige klasser.

Det resulterede i mange bøger, som han selv finansierede og udgav i små oplag i en tid med begrænset interesse. Senere er de blevet en højt skattet kilde til viden om det 19. århundredes folkeliv.

I 1888 købte Evald Tang huset Østergade 19 i Hadsten. Det er for længst nedrevet.
Han skrev mange af sine største værker i Hadsten, og fotograf Peder Olsen illustrerede mange af hans digte og samlinger. Herunder ses et brev til Evald Tang Kristensen fra Amalienborg i anledningen af at Evald Tang Kristensen havde ansøgt om at tilegne Hans Majestæt Christian 9. værket Danske Sagn.

Fra 1897 bosat i Mølholm ved Vejle, hvor Evald Tang Kristensen fik opført en villa med navnet "Mindebo". I dette hus boede han resten af sit liv. Blev enkemand i 1900 og giftede sig igen i 1905 med Kirsten Marie Jensen Huus, som overlevede ham efter 29 års ægteskab. Han fik i alt otte børn i de to sidste ægteskaber. Han havde komponisten Percy Grainger med på indsamlingsture i Jylland. Evald Tang Kristensen døde den 8. april 1929 og blev begravet i Vejle.

Udvalgte værker 
 Sagn fra Jylland. Jyske Folkeminder, 1880
 Æventyr fra Jylland. Jyske Folkeminder, 1881
 Sagn og Overtro fra Jylland. Jyske Folkeminder, 1883
 Gamle viser i Folkemunde, 1891
 Gamle folks fortællinger om det jyske almueliv, som det er blevet ført i mands minde, samt enkelte oplysende sidestykker fra øerne, 1891-94 (Link til digital udgave )
 Mosekonen brygger. Æventyr og Legender, 1891
 Danske sagn, som de har lydt i folkemunde, udelukkende efter utrykte kilder samlede og tildels optegnede af Evald Tang Kristensen, 1892-1901 
 Bjærgfolk, 1892 (link til digital udgave) )
 Ellefolk, nisser ovs. religiøse sagn ; Lys og varsler, 1893 (link til digital udgave) )
 Kjæmper ; Kirker ; Andre stedlige sagn ; Skatte, 1895 (link til digital udgave) )
 Personsagn, 1896 (link til digital udgave) )
 Spøgelser og gjenfærd, 1897 (link til digital udgave) )
 Bind 6. Første Halvdel: Djævelskunster, kloge mænd og koner, 1900 (link til digital udgave. Side 1-458 i den digitale fil) )
 Bind 6. Anden Halvdel: Hekseri og sygdomme, 1901 (link til digital udgave. Side 459-1108 i den digitale fil) )
 Æventyr fra Jylland, 1895
 Danske Dyrefabler og Kjæderemser, 1896
 Danske Børnerim, Remser og Lege, 1896
 Gamle folks fortællinger om det jyske almueliv, Tillægsbind, 1900-02
 Gamle Kildevæld, 1927
 Minder og Oplevelser, 4 bind, 1923-27
 Minder og Oplevelser, bind 1(link til digital udgave) ,
 Minder og Oplevelser, bind 2 (link til digital udgave) 
 Minder og Oplevelser, bind 3 (link til digital udgave) ,
 Minder og Oplevelser, bind 4(link til digital udgave) )

Litteratur 

 Ole Bergh, Til fods med Evald Tang Kristensen, Gyldendal, 1989. .
 Palle Ove Christiansen: De forsvundne. Hedens sidste fortællere, Gads Forlag, 2011. .
 Else Marie Kofod og Jens Henrik Koudal (red.), 12 × Tang : artikler om den mangesidige Evald Tang Kristensen, Foreningen Danmarks Folkeminder, 1993. .
 Joan Rockwell, Evald Tang Kristensen : a lifelong adventure in folklore, Aalborg University Press, Danish Folklore Society, 1982. .

Eksterne henvisninger 
 
 Adskillige af Evald Tang Kristensens værker er digitalt tilgængelige via Internet Archive
 Evald Tang Kristensen på Dansk Forfatterleksikon 

 På "Kildevæld - strømme af viser og eventyr" kan du høre lydoptagelser af viser og læse sagn og eventyr indsamlet af Evald Tang Kristensen fra seks fortællere for over hundrede år siden. http://www.kb.dk/kildevaeld
 Ved efterårsjævndøgn 2021 udgav Marie Kølbæk Iversen som led i sit kunstneriske ph.d-projekt albummet Donnimaar med sange indsamlet af Tang Kristensen i 1873 hos Kølbæk Iversens tip-tip-tip-oldemor.

Noter 

Folklorister fra Danmark
Danskere i 1800-tallet
Danskere i 1900-tallet
Historikere fra Danmark
Dansksprogede forfattere fra Danmark
Personer i Kraks Blå Bog (afdøde)